

OBEC Dolná Breznica

Dolná Breznica 61, 020 61

**Všeobecne záväzné nariadenie**

**obce Dolná Breznica**

**č. 6/2019**

**o poskytovaní jednorazového príspevku pri narodení dieťaťa a vecného daru jubilujúcim občanom s trvalým pobytom v obci Dolná Breznica**

|  |  |  |  |
| --- | --- | --- | --- |
|  |  | **Dátum**  **od do** | |
| **Návrh**  **VZN** | **vyvesený na úradnej tabuli obce:** | **21.10.2019** | **11.11.2019** |
| **zverejnený na internetovej stránke obce:** | **21.10.2019** | **11.11.2019** |
| **VZN** | **schválené obecným zastupiteľstvom**  **uznesením č. 53/2019 dňa:** | **11.11.2019** | |
| **vyhlásené vyvesením na úradnej tabuli obce dňa:** | **12.11.2019** | |
| **nadobúda účinnosť dňa:** | **01.01.2020** | |

Obecné zastupiteľstvo v Dolnej Breznici v zmysle § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov vydáva toto všeobecne záväzné nariadenie (ďalej len VZN) o poskytovaní jednorazového príspevku pri narodení dieťaťa a vecného daru jubilujúcim občanom s trvalým pobytom v obci Dolná Breznica.

**Čl. 1**

**Účel nariadenia**

Účelom tohto VZN je stanovenie postupu a základných kritérií pri poskytovaní jednorazového príspevku pri narodení dieťaťa a vecného daru jubilujúcim občanom s trvalým pobytom v obci Dolná Breznica.

**Čl. 2**

**Príspevok pri narodení dieťaťa**

1. Príspevok pri narodení dieťaťa poskytuje obec oprávnenej osobe s trvalým pobytom v obci Dolná Breznica uvedenej v ods. 2 tohto článku na pokrytie výdavkov spojených so zabezpečením nevyhnutných potrieb dieťaťa.

2. Oprávnená osoba, ktorej sa vypláca príspevok pri narodení dieťaťa je:

1. matka alebo otec dieťaťa,
2. matka žijúca v partnerskom vzťahu bez uzatvorenia manželstva,
3. osamelá matka,
4. ovdovelá matka alebo otec,
5. otec dieťaťa, keď dieťa bolo zverené do výchovy otca na základe právoplatného rozhodnutia súdu, ak príspevok nebol predtým vyplatený,
6. iná oprávnená osoba, ktorá prevzala dieťa mladšie ako jeden rok do starostlivosti nahradzujúcej starostlivosť rodičov na základe právoplatného rozhodnutia súdu , ak príspevok nebol predtým vyplatený.

3. Príspevok pri narodení dieťaťa sa poskytne oprávnenej osobe pri splnení nasledovných podmienok:

1. narodenie dieťaťa a dovŕšenie najmenej 28 dní života dieťaťa,
2. trvalý pobyt dieťaťa na území obce Dolná Breznica,
3. trvalý pobyt oprávnenej osoby na území obce Dolná Breznica pri narodení dieťaťa,
4. dieťa po pôrode nebolo zverené do starostlivosti nahrádzajúcej starostlivosť rodičov alebo dieťaťu nebola nariadená ústavná starostlivosť podľa osobitných predpisov,
5. oprávnená osoba nemá ku dňu vyplatenia príspevku žiadny záväzok voči obci Dolná Breznica po lehote splatnosti,

4. Výška príspevku pri narodení dieťaťa je vo výške 50,00 Eur na 1 dieťa a vecný dar v hodnote max. 50,00 Eur. Prevzatie príspevku potvrdí rodič svojím podpisom v tlačive „Prevzatie príspevku pri narodení dieťaťa“, ktorý je prílohou tohto VZN (príloha č. 1)

**Čl. 3**

**Vecný dar jubilujúcim občanom**

1. Vecný dar jubilujúcim občanom poskytuje Obec Dolná Breznica občanovi s trvalým pobytom v obci Dolná Breznica po dovŕšení životného jubilea 90 rokov veku a potom za každých ďalších 5 rokov života.

2. Vecný dar v hodnote max 50,00 Eur – darčekový kôš a kyticu dostane jubilujúci občan v príslušnom kalendárnom mesiaci, v ktorom jubileum dovŕšil.

**Čl. 4**

**Postup pri schvaľovaní a poskytovaní príspevku**

1. Jednorazový príspevok v čl. 2 a vecný dar v čl. 3 Obec Dolná Breznica poskytuje automaticky, bez predloženia žiadosti a bez dokladovania výšky príjmu.

2. Príspevok pri narodení dieťaťa je vyplácaný na základe Oznámenia o narodení dieťaťa, doručeného na obecný úrad. Príspevok sa vypláca spätne (napr. deti narodené v roku 2019, dostanú príspevok v roku 2020) v deň slávnosti „Uvítania detí do života“, ktorú organizuje obec Dolná Breznica na pozvánku.

3. Zoznam jubilujúcich občanov sa zostaví na obecnom úrade na základe evidencie obyvateľov.

**Čl. 5**

**Záverečné ustanovenia**

1. Toto VZN bolo schválené na zasadnutí obecného zastupiteľstva v Dolnej Breznici, dňa 11.11.2019, uznesením č. 53/2019

2. VZN č. 6/2019 nadobúda účinnosť od 01.01.2020.

Ing. Lukáš Pekara

starosta obce

Príloha č. 1

**Prevzatie príspevku pri narodení dieťaťa**

|  |  |  |  |  |
| --- | --- | --- | --- | --- |
| **Por. č.** | **Meno a priezvisko dieťaťa** | **Meno a priezvisko rodiča** | **Výška príspevku** | **Podpis** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**V Dolnej Breznici, dňa ............................**